סינג'יל

סינג'יל (בערבית: سنجل, התעתיק המדויק: סנג'ל) הוא כפר ערבי-מוסלמי בשטחי הרשות הפלסטינית הממוקם בהרי בנימין ואוכלוסייתו מונה כ-5,500 איש. זאב וילנאי קבע כי שם העיירה משמר את השם שניתן למקום במאה השתים עשרה וכי במקום הייתה אחוזה של האביר הצרפתי רמון הרביעי, רוזן טולוז, ממנהיגי הצלבנים במסע הצלב הראשון, שירש את העיר סן-ז'יל (Saint-Gilles) בדרום צרפת וקרא לאחוזתו זו על שמהּ. ההיסטוריונית מילכה לוי־רובין מצאה בכתבים שומרוניים מהמאה ה-14, המסתמכים על מקורות עתיקים יותר, שתי התייחסויות ליישוב סינג'יל במאה ה-8 או המאה ה-9. מתוך כך הסיקה שסינג'יל היה השם המקורי של המקום, והצלבנים אימצו אותו ולא להפך. במרוצת השנים עזבו התושבים הנוצרים או התאסלמו וכיום, כל תושבי הכפר היום מוסלמים. לפי עדויות ארכאולוגיות אזור הכפר היה מיושב כבר מתקופת הברונזה הקדומה. ראה להלן - בור יוסף. בכפר וכן בכל האזור נמצאים שרידי מבנים רבים מתקופת הצלבנים, כך למשל - מסגד הכפר ממוקם במקום כנסייה שנבנתה על ידי הצלבנים. מצפון מזרח לכפר ח'רבת ראס א-דֵיר (خربة رأس الدير) ששמה מעיד עליה שהיה במקום מנזר או כנסייה ויש בה הריסות של מבנים צלבניים. מדרום לכפר נמצאת ח'רבת א(ל) תל (خربة التل) שבה שרידי מבצר צלבני גדול. בשנת 1517 נכבש הכפר על ידי האימפריה העות'מאנית, יחד עם כל חלקי הארץ. בשנת 1596, על פי מפקד אוכלוסין עות'מאני, התגוררו בכפר 42 משפחות. בשנת 1870, חוקר ארץ ישראל ויקטור גרן ביקר בכפר וכתב שגרו בו כ-1,500 תושבים. במפקד אוכלוסין מ-1922 שנערך על ידי המנדט הבריטי, אוכלוסיית סינג'יל מנתה 934 תושבים, כולם מוסלמים. במפקד 1931 אוכלוסיית סינג'יל מנתה 1,001 תושבים, ב-266 בתים. בשנת 1945 אוכלוסיית סינג'יל מנתה 1,320 תושבים, אשר בבעלותם 14,186 דונם של קרקע, על פי סקר הכפרים של המנדט הבריטי בארץ ישראל. מאז מלחמת ששת הימים ב-1967, סינג'יל נמצאת תחת שלטון ישראלי. השטח הכולל של אדמות הכפר הוא 14,028 דונם (לאחר הפקעה של 447 דונם שהיו בשימוש תושבי הכפר). לאחר הסכמי אוסלו הכפר חולק לשלושה אזורי שליטה: במסגרת הסכסוך הישראלי פלסטיני, לאורך השנים התרחשו עשרות אירועי אלימות הדדיים בין תושבי הכפר לבין יהודים תושבי האזור וכוחות צה"ל. החל מהמאה ה-14 התפתחה בארץ ישראל תעשיית קדרות ואחד המרכזים לייצור כדי מים גדולים ("זיר") היה בכפר סינג'יל. הכדים שיוצרו בסינג'יל נודעו בעיטוריהם, ויוצרות מכפרים קרובים הביאו את כדיהן המוכנים לקישוט בכפר. חוקר מוסלמי שביקר במקום, בשנת 1173 (ימי הצלבנים) סיפר על כפר סינג'יל ולידו בור יוסף בערבית: جب يوسف בתעתיק עברי: ג'ב יוסף. ובעברית: גוֹב יוֹסֶף. בעבר, הכפר נשען על מעיין הנמצא במרכזו, לאספקת מים. שם המעיין הוא עין ג'ב יוסף (عين جب يوسف) או: גוֹב אדוננו יוסף (جب سيدنا يوسف) שלשם השליכו האחים את יוסף. באחת השכונות בכפר יש אזור שנקרא בערבית "שָאוּרִיָה" (شوريا) ושרש המלה מורה על ייעוץ או התייעצות. על פי המסורת של תושבי המקום, מקור השם בא מההתייעצות של האחים והמזימה מה לעשות עם אחיהם יוסף, כפי שמסופר בתורה וכן בקוראן ב"סורת יוסף". מדיה וקבצים בנושא סינג'יל בוויקישיתוף אתר של הרשות הפלסטינית על כפרי וערי הרשות. זאב וילנאי, אריאל, אנציקלופדיה לידיעת א"י, עם עובד, 1976, עמ' 5491 Levy-Rubin, Milka (Editor), Chronicle of Abū L-Fatḥ Al-Sāmirī Al-Danafī, Princeton, NY: The Darwin Press, 2002, עמ' 71–72 ההיסטוריה של סנג'יל - سنجل في تاريخ, ‏1 פברואר 2009 Finkelstein, Israel; Lederman, Zvi, eds. (1997). Highlands of many cultures. Tel Aviv: Institute of Archaeology of Tel Aviv University Publications Section. ISBN 965-440-007-3. המובן של המלה דֵיר - دير הוא מנזר Hütteroth and Abdulfattah, 1977, p. 114 Guérin, 1875, pp. 34-35 Barron, 1923, Table VII, Sub-District of Ramallah, p. 17 Mills, 1932, p. 50. Applied Research Institute - Jerusalem (ARIJ), Sinjil Town - Fact Sheet חקירה בהרס שנעשה בכפר סינג'לה ליד שכם, דבר, 3 במרץ 1981 דברי הכנסת, מספר 116, הישיבה המאה–ושש–עשרה של הכנסת העשירית יום רביעי, ח` במנחם–אב התשמ"ב (28 ביולי 1982 עדה אושפיז, אש בשדות סינג'יל, באתר הארץ, 29 ביוני 2001 תום שגב, יתומי סנג'יל - ארבעה פועלים פלשתינאים נרצחו בשבוע שעבר בידי אחד מחבריהם לעבודה, מתנחל. הם הניחו 16 יתומים, באתר הארץ, 24 באוגוסט 2005 3 נערות נפצעו מירי לעבר אוטובוס בגדה, באתר וואלה, 19 ביוני 2006 הקול היהודי, פיגוע ירי בבנימין: ערבים פתחו באש לעבר רכבו של תושב מעלה לבונה עמירה הס, חומרי בעירה הונחו מתחת למכונית בכפר סינג'יל, שמתנחלים התעמתו עם תושביו, באתר הארץ, 1 באוגוסט 2012 עוזי ברוך, נחשפה חוליית "טרור עממי" מהכפר סינג'יל, באתר ערוץ 7, 17 בינואר 2013 חיים לוינסון, ג'קי חורי, גילי כהן, 5 פלסטינים נפגעו כשביתם בגדה הוצת; רקטות נורו לעבר ישראל, באתר הארץ, 14 בנובמבר 2013 פעולת תג מחיר בכפר סינג'יל שבאיזור רמאללה: "אש קודש נקמה", באתר מעריב השבוע, 9 בינואר 2014 שילה פריד, ‏אוזלת יד": תושבי מעלה לבנה מחו על יידויי אבנים, בעיתון מקור ראשון, 2 בדצמבר 2021 גילי כהן, שני חיילים נפצעו קשה וקל בפיגוע דקירה בשומרון; המחבל נורה ונהרג, באתר הארץ, 8 באפריל 2015 איתי בלומנטל, יואב זיתון, גלעד מורג, אליאור לוי, דני אדינו אבבה ורותם, פיגוע דריסה: שני פצועים קשה, המחבל נורה, באתר ynet, 6 באוגוסט 2015 גדעון לוי, אלכס ליבק, בן חמש מקבל את פני המנחמים בסינג'יל, באתר הארץ, 8 בינואר 2016 יותם ברגר, חיילים השחיתו בית ששימש כעמדה; צה"ל יפצה את הבעלים, באתר הארץ, 18 באוגוסט 2016 אפרת דגני, כלים שלובים - השפעת הקדרות הערבית על ראשית הקדרות הישראלית דרך סיפורם של כדי המים הערביים, טריפוד כידוע קיים אתר גוב יוסף גם כ-0.75 ק"מ מדרום לקיבוץ עמיעד וכן אתר הנושא שם דומה בכפר תל שבנפת שכם. בראשית, עמ' פרק ל"ז, פסוקים כ"ה–כ"ח מחקר על הכפר סינג'יל بحث عن بلدة سنجل, באתר https://palestineremembered.com/, ‏1 פברואר 2009 הקוראן, עמ' סורת (פרשת) יוסף פסוקים 18-4 על אודות המסורת של בני הכפר בנושא גוב יוסף, אפשר לראות בסרטון: https://www.youtube.com/watch?v=MKzjlFIPkz8&ab_channel=BasemSakijha